SVEUČILIŠTE U ZAGREBU

PRAVNI FAKULTET

**STUDIJSKI CENTAR SOCIJALNOG RADA**

**Emina Karabeg**

**Marija Soldo**

**Utjecaj modne industrije na okoliš**

ESEJ

Zagreb, 2021.

**Sadržaj**

1. Uvod………………………………………………………………………………1
2. Moda tijekom povijesti……………………………………………………………2
	1. EGIPAT……………………………………………………………………...2
	2. ANTIČKA GRČKA………………………………………………………….3
	3. ANTIČKI RIM……………………………………………………………….3
	4. SREDNJI VIJEK…………………………………………………………….4
3. Utjecaj mode na okoliš……………………………………………………………4
	1. MODA I ZAGAĐENJE VODA……………………………………………...4
	2. MODA I POTROŠNJA VODE………………………………………………5
	3. MODA I MIKROVLAKNA U NAŠIM OCEANIMA………………………5
	4. MODA I AKUMULACIJA OTPADA………………………………………5
	5. MODA I KEMIKALIJE……………………………………………………..6
	6. MODA I EMISIJE STAKLENIH PLINOVA………………………………..6
	7. MODA I DEGRADACIJA TLA……………………………………………..7
	8. MODA I UNIŠTENJE PRAŠUMA………………………………………….7
4. Moda i ključna društvena pitanja………………………………………………….7
	1. PLAĆE……………………………………………………………………….8
	2. PRISILNI I OBVEZNIČKI RAD……………………………………………8
	3. KUPOVNE PRAKSE………………………………………………………..9
	4. MEĐUNARODNI RAZVOJ I TRGOVINA………………………………...9
5. Zaključak………………………………………………………………………...10
6. Popis literature…………………………………………………………………..11

**1. Uvod**

Još od davnih vremena čovjek zbog raznovrsnih razloga ima potrebu za odijevanjem. Ti razlozi bili su prvenstveno praktične naravi kao što su zaštita od klimatskih uvjeta, okoliša, insekata i sl. Prema antropolozima, prva odjeća počela se pojavljivati prije otprilike 100 000 do 500 000 godina, a izrađivala se od raznih prirodnih materijala kao što su koža, lišće, trava, krzno itd. ( <http://www.skole.hr/ucenici/ss?news_id=1100> 02. 01. 2021.)

Smatra se da moda počinje onog trenutka kad čovjek na sebe stavi nešto drugačiji komad odjeće od ostalih kojim drugima šalje signal svoje različitosti ili statusa u grupi. Moda je nastala onda kad je čovjek prvi put izradio i obukao odjevni predmet, dok o modi drevnih naroda znamo onoliko koliko nam govore i pokazuju slike te sačuvani predmeti. (http://www.moda.hr/Povijest-mode-1686.aspx#1 02. 01. 2021.) Nadalje, riječ „moda“ dolazi od francuskog izraza mode ili latinskog modus što znači način, a njome opisujemo „način odijevanja svojstven određenom razdoblju, skupini, društvu, ili pak smatran primjerenim trenutku.“ (Markasović, 2018.)

Od kraja 19. st. do danas, moda i dizajn postaju važna društvena i ekonomska pojava. Ratovi, politički i kulturni pokreti, revolucije, ekonomske krize i usponi te druge mnogobrojne promjene u povijesti čovječanstva, utjecale su te i danas utječu na promjenu mode i način odijevanja. (Ujević i sur., 2013. prema Papanek, 1973.) Moda predstavlja osnovu kritičkog i estetskog vrednovanja vremena u kojem djeluje, te na svoj način odražava i bilježi sve društvene pojave na planu određene grupe ili društvene klase. Odjeća s vremenom postaje čovjekov najbliži predmet i odražava njegov psihološki, sociološki, fiziološki aspekt te situacije i osobni rast u kojima se čovjek nađe tijekom svog života – „ona uvijek izražava stil vremena, a varijacije unutar stila zovemo modom.“ (Ujević i sur., 2013.)

Kako svjetsko pučanstvo raste iznimnom brzinom, tako raste i proizvodnja u tekstilnoj industriji. Međutim, svaki rast ili napredak znači i određeni rizik. Čovjekov odnos prema napretku i prirodi koja ga okružuje toliko je promijenio stanje u prirodnom okruženju da to nadilazi obnovljive mogućnosti prirode. (Črnjar, 2002.) Danas, u postindustrijskom društvu, napredak je povezan s rizikom zbog iskorištavanja prirodnih dobara i proizvodnje otpada. (Črnjar, 2002.) Modna industrija zauzima čak drugo mjesto među najvećim zagađivačem okoliša u svijetu, odmah nakon naftne industrije, a sve većim rastom proizvodnje u modnoj industriji, šteta za okoliš postaje sve razornija. (<https://www.sustainyourstyle.org/en/home> 02.01. 2021.) Ipak, postoje rješenja i alternative za ublažavanje zagađivanja, a prvi korak leži u izgradnji svijesti te dakako, u samoj volji za promjenom. (<https://www.sustainyourstyle.org/en/home> 02. 01. 2021.)

**2. Moda tijekom povijesti**

 **2.1. EGIPAT**

U Egiptu muškarci gotovo 1500 godina uglavnom nisu prekrivali gornji dio tijela, a razlog tome bila je vruća klima. Žene su se kao i muškarci odijevale lagano pri tome otkrivajući dio gornjeg dijela tijela (Markasović, 2018). Odjeća Egipćana i Egipćanki bila je oskudna i lagana, napravljena prvenstveno od lanenog platna (<http://www.skole.hr/ucenici/ss?news_id=1100> 02.01. 2021.). U početku odjeća se izrađivala od teške i srednje teške tkanine, a kasnije se tehnika proizvodnje usavršila (Markasović, 2018). Nadalje, stoljećima se oblik osnovne odjeće nije mijenjao te se odjeća obogaćivala ukrasnim detaljima ( <http://www.skole.hr/ucenici/ss?news_id=1100> 02. 01. 2021.) Egipćani su bijelu boju smatrali svetom kao i da nošenjem bijele boje najbolje pokazuju svoju nadmoć. Najstarija muška odjeća bila je tzv. schenti – traka izrađena od platna te omotana oko struka. Nosile su ga sve klase, ali faraoni su uživali u schentiju napravljenom od finijeg platna. (<https://modanekadisad.wordpress.com/istorija-kostima-u-slikama/anticki-kostim/egipatski-kostim-2/> 02. 01. 2021.) U žena, najčešća haljina bila je kalasiris – haljina cjevastog oblika s jednom ili dvije naramenice. (Markasović, 2018.) Naposlijetku, Egipćani su odjećom isticali razlike između viših i nižih društvenih slojeva. Haljine koje su nosili bogatiji dosezale su do zglobova stopala te su bile izrađene od bogato ukrašene tkanine i kombinirale su se s raznovrsnim nakitom. S druge strane, odjeća nižih slojeva bila je poprilično jednostavnija, a radi njihovog imovinskog stanja, nisu bili u mogućnosti priuštiti si nakit. (Markasović, 2018.)

 **2.2. ANTIČKA GRČKA**

Grci su se odijevali jednostavnim komadima odjeće koji su se sastojali od velikog, pravokutnog komada materijala koji se omotavao oko tijela ili je pak bio pričvršćen na lijevom ramenu (desna ruka bila je slobodna). Kasnije se javila pletena ili lanena tunika (tzv. hiton) koja je sezala do koljena te bila pričvršćena iglama ili kopčama, a oko struka stezala se remenom. (Hrvatska enciklopedija, 02. 01. 2021.) Kao što je već spomenuto, grčka odjeća u povijesti bila je vrlo jednostavna ali u isto vrijeme elegantna i udobna. Tradicionalna ženska odjeća bila je elegantna tunika, dok su građani nosili tunike nalik na široku košulju s pojasom. Za razliku od Egipćana kod kojih je prednjačila bijela boja, Grci su voljeli i kombinirali boje, ali i dalje je u odijevanju prevladavala bijela boja. (<https://beauty-hr.htgetrid.com/nacionalnye-kostyumy/grecheskie/> 02. 01. 2021.)

 **2.3. ANTIČKI RIM**

U Rimu, svaki aspekt svakodnevnog života uključujući i kostim, bio je strogo reguliran od strane vlasti. Po uzoru na Grčku, i rimsko odijevanje sastojalo se od dva osnovna dijela: tunike (grč. hiton) i toge (ogrtača). (<https://modanekadisad.wordpress.com/istorija-kostima-u-slikama/anticki-kostim/1804-2/> 02. 01. 2021.) Hijerarhija rimskog društva bila je stroga te je zahtijevala postojanje različitih tipova tunike kako bi se na taj način označio društveni status – niži slojevi nose isključivo kratke i uže tunike. (<https://modanekadisad.wordpress.com/istorija-kostima-u-slikama/anticki-kostim/1804-2/> 02. 01. 2021.) Smatra se da je toga potekla od Romula, osnivača Rima. U početku su ju odijevali pripadnici oba spola, ali kasnije je postala isključivo muška odora. Zanimljivo je da jedine žene koje su nosile togu su bile prostitutke i to su ju nosile kao simbol vlastite nečasti. (<https://povijest.hr/drustvo/kultura/toga-nacionalna-nosnja-starih-rimljana/> 02. 01. 2021.) Također, robovi i siromašni nikada nisu nosili toge.(Hrvatska enciklopedija, 02 .01. 2021.) Nadalje, Rimljani su glavu pokrivali kapom (pileus), kapuljačom (cucullus) ili niskim šeširom (petasus), dok su žene koristile različite ukrase za glavu npr. vrpce, te mnogobrojan nakit. (Hrvatska enciklopedija, 02. 01. 2021.)

 **2.4. SREDNJI VIJEK**

Početkom srednjeg vijeka u odijevanju se pojavljuju novi elementi – hlače, cipele i haljetak s rukavima. (Hrvatska enciklopedija, 02. 01. 2021.) Odjećom su se također međusobno razlikovali staleži i zanimanja, a pri kraju razdoblja, odjeća postaje sve ekstravagantnija. (<https://medievalwall.com/hrvatski/kulturalna-povijest/srednjovjekovna-odjeca/> 02. 01. 2021.) Muška i ženska odjeća bila je nadahnuta rimskom. Muškarci su nosili dvije tunike jednu preko druge, dok su se ispod tunike oblačile lepršave hlače perzijskog podrijetla (tzv. chlamyda). Žensku odjeću također su karakterizirale dvije tunike te dodatno ukrašavanje skupocjenim nakitom. (<https://medievalwall.com/hrvatski/kulturalna-povijest/srednjovjekovna-odjeca/> 02. 01. 2021.) Ipak, razlike između rimske i srednjovjekovne odjeće su postojale, a ogledale su se u tkaninama od kojih se odjeća izrađivala – u srednjovjekovnim vremenima koristile su se istočnjačke tkanice kao na primjer egipatski pamuk i lan, kineska svila i sl. koje su bile raznih boja te bogato ukrašene različitim motivima, likovima životinja itd. (<https://medievalwall.com/hrvatski/kulturalna-povijest/srednjovjekovna-odjeca/> 02. 01. 2021.)

**3. Utjecaj mode na okoliš**

 **3.1. MODA I ZAGAĐENJE VODA**

Otrovne otpadne vode iz tvornica tekstila bacaju se izravno u rijeke u gotovo svim zemljama gdje se proizvode odjevni predmeti. Otpadne vode sadrže mnoge otrovne tvari. Neke od tih tvari su primjerice, olovo, živa i arsen. To je vrlo štetno, kako za organizme u vodi, tako i za zdravlje milijuna ljudi koji žive uz obale rijeka. Osim toga, kontaminacija dolazi do mora te na kraju ima utjecaj diljem svijeta. Upotreba gnojiva za proizvodnju pamuka jako zagađuje otpadne vode i vode isparavanja, te to također u bitnoj mjeri pridonosi zagađenju voda. (<https://www.sustainyourstyle.org/old-environmental-impacts> 03.01.2021.)

 **3.2. MODA I POTROŠNJA VODE**

Glavni potrošač vode je modna industrija. Prilikom postupka bojenja i dorade sve odjeće upotrebljava se voda u vrlo velikim količinama. Primjerice, po toni obojene tkanine, potrebno je do 200 tona slatke vode. Osim toga, potrebno je istaknuti da je pamuku, koji se obično uzgaja u toplim i suhim područjima, potrebna velika količina vode za rast (i zagrijavanje). Za proizvodnju samo 1 kg pamuka potrebno je do 20 000 litara vode, što je izuzetno velik pritisak na ovaj dragocjeni i oskudni resurs. Također, to ima dramatične ekološke posljedice poput dezertifikacije Aralskog mora, gdje je proizvodnja pamuka u cijelosti isušila vodu. (<https://www.sustainyourstyle.org/old-environmental-impacts> 03.01.2021.) Također je zapanjujuća informacija da je za proizvodnju samo jedne pamučne košulje potrebno otprilike 700 litara vode – to je dovoljno vode da jedna osoba čak tri i pol godine pije najmanje osam čaša vode dnevno. (<https://www.weforum.org/agenda/2020/01/fashion-industry-carbon-unsustainable-environment-pollution/> 03. 01. 2021.)

 **3.3. MODA I MIKROVLAKNA U NAŠIM OCEANIMA**

Prilikom svakog pranja sintetičke odjeće (poliester, najlon, itd.), oko 1.900 pojedinačnih mikrovlakana pusti se u vodu i probijaju se u oceane. Znanstvena otkrića pokazuju da mali vodeni organizmi unose ta mikrovlakna, nakon čega ih jedu male ribe. Veće ribe kasnije jedu te male ribe te na taj način uvode plastiku u naš prehrambeni lanac. (<https://www.sustainyourstyle.org/old-environmental-impacts> 03.01.2021.)

 **3.4. MODA I AKUMULACIJA OTPADA**

S obzirom da je odjeća postala jednokratna, stvara se sve više i više tekstilnog otpada. Procjenjuje se da 21% odjeće kupljenje na godišnjoj bazi ostaje „kod kuće u ormaru“, što dovodi do velikog stvaranja zaliha odjeće. (<https://ehp.niehs.nih.gov/doi/pdf/10.1289/ehp.115-a449> 03. 01. 2021.) Na zapadnom svijetu, obitelj baci 30 kg odjeće. Većina odjeće ide izravno na odlagalište ili se spaljuje, dok se samo 15% reciklira ili donira. Prema istraživanju Zaklade Ellen MacArthur, modna industrija proizvodi 53 milijuna tona proizvoda godišnje, ali većina njih, čak 73% se spaljuje ili završi kao otpad. (<https://www.ykkfastening.com/itsnotjustazip/vol02/?utm_source=google&utm_medium=cpc&utm_campaign=itsnotjustazip_vol02_A> 03. 01. 2021.) Sintetička vlakna, kao što je primjerice poliester, su plastična vlakna. Pošto su plastična, ona nisu biorazgradiva i može proći i do 200 godina da se razgrade, a 72% naše odjeće je napravljeno upravo od sintetičkih vlakana. (<https://www.sustainyourstyle.org/old-environmental-impacts> 03.01.2021.)

 **3.5. MODA I KEMIKALIJE**

Jedna od glavnih komponenti naše odjeće čine kemikalije. One se koriste kod proizvodnje vlakana, bojenja, izbjeljivanja i mokre obrade odjeće. Česta upotreba kemikalija u uzgoju pamuka rezultira pojavom bolesti i preuranjenom smrću među uzgajivačima pamuka. Osim toga, uzrok je masivnog onečišćenja slatkovodnih i oceanskih voda i degradacije tla. Važno je istaknuti da te tvari mogu donijeti štetu i samom potrošaču. (<https://www.sustainyourstyle.org/old-environmental-impacts> 03.01.2021.)

 **3.6. MODA I EMISIJE STAKLENIH PLINOVA**

10% svjetskih emisija ugljika čini modna industrija. Ona generira puno stakleničkih plinova zbog energije korištene tijekom izrade, proizvodnje i prijevoza milijuna odjevnih predmeta. Većina naše odjeće sastoji se od sintetičkih vlakana (poliester, akril, najlon, itd.). Ona su izrađena od fosilnih goriva, zbog čega je proizvodnja energetski puno intenzivnija nego s prirodnim vlaknima. Intergovernmental Panel on Climate Change (IPCC) izračunao je da modna industrija svake godine proizvodi 10% globalnih emisija ugljičnog dioksida, dok se procjenjuje da godišnje koristi oko 1,5 bilijuna litara vode. (<https://www.theguardian.com/fashion/2020/apr/07/fast-fashion-speeding-toward-environmental-disaster-report-warns> 03.01. 2021.) Zemlje u kojima je proizvedena većina naše odjeće su one koje se većinom napajaju ugljenom (Kina, Bangladeš ili Indija). To je ujedno i najprljavija vrsta energije u pogledu emisija ugljika. (<https://www.sustainyourstyle.org/old-environmental-impacts> 03.01.2021.)

 **3.7. MODA I DEGRADACIJA TLA**

Temeljni element našeg ekosustava je tlo. Za proizvodnju hrane, ali i za apsorpciju CO2 potrebno je zdravo tlo. Jedan od glavnih ekoloških problema s kojima se naš planet trenutno suočava je masovna, svjetska degradacija tla. Ona je velika prijetnja svjetskoj sigurnosti hrane te doprinosi globalnom zatopljenju. Modna industrija na različite načine razgrađuje tlo: prekomjerna ispaša pašnjaka kozama i ovcama uzgajanim za vunu; degradacija tla zbog masovne upotrebe kemikalija za uzgoj pamuka; krčenje šuma uzrokovano vlaknima na bazi drveta (poput rajona) itd. (<https://www.sustainyourstyle.org/old-environmental-impacts> 03.01.2021.)

 **3.8. MODA I UNIŠTENJE PRAŠUMA**

Tisuće hektara ugroženih i prastarih šuma sijeku se svake godine te ih zamjenjuju plantaže drveća. Te plantaže drveća koriste se za izradu tkanina na bazi drveta kao što su rajon, viskoza i modal. Ovaj gubitak šuma prijeti ekosustavu i autohtonim zajednicama. Primjerice, u Indoneziji se tijekom proteklog desetljeća dogodilo veliko krčenje prašuma. (<https://www.sustainyourstyle.org/old-environmental-impacts> 03.01.2021.)

**4. Moda i ključna društvena pitanja**

 **4.1. PLAĆE**

Azija je kontinent na kojem je izrađena većina odjevnih predmeta, a većina radnika koji ih izrađuju nisu plaćeni dovoljno za život, čak i kad dobiju zakonsku minimalnu plaću. Minimalna zakonska plaća u mnogim je zemljama proizvođačima odjeće ispod one koja potrebna za uzdržavanje radnika i njihovih obitelji na niskom, ali pristojnom životnom standardu. Primjerice, u Kambodži i Kini minimalna plaća bi trebala bi biti najmanje dvostruko veća da bi pokrila osnovne životne troškove. Žene u dobi od 18 do 35 godina čine više od 80 posto radne snage u kambodžanskoj odjevnoj industriji. Također, žene čine većinu radnika odjevne industrije u Indiji, Bangladešu i većem dijelu Azije. Velik je broj onih koji samo od svojih plaća izdržavaju djecu i obitelji. Niske plaće radnike odjevne industrije drže u krugu siromaštva te povećavaju pritisak na duge prekovremene sate. To za posljedicu ima negativan utjecaj na njihovo zdravlje, sigurnost i produktivnost. (<https://www.commonobjective.co/article/fashion-s-key-social-issues> 03. 01. 2021.)

 **4.2. PRISILNI I OBVEZNIČKI RAD**

Procjenjuje se da danas u suvremenom ropstvu ili prisilnom radu živi 45,8 milijuna ljudi, mnogi u opskrbnim lancima marki i maloprodaje odjeće. Osim toga, 58% ljudi u ropskom radu nalazi se u Kini, Indiji, Tajlandu, Indoneziji, Vijetnamu, Bangladešu i Pakistanu, odnosno u glavnim zemljama svijeta proizvodnje pamuka ili odjeće. U takvom kontekstu nema propisa ili se slabo provode, a osobe koje su osobito podložne prisilnom radu su radnici migranti i autohtono stanovništvo. Prisilni rad može predstavljati veliki izazov za otkrivanje. Moderno ropstvo ili prisilni rad obilježeni su lažnim obećanjima o paušalnom plaćanju, udobnom smještaju ili profesionalnom usavršavanju u zamjenu za godine teškog rada bez redovite plaće. Britanski Zakon o modernom ropstvu iz 2015. obvezuje sve tvrtke s prometom većim od 36 milijuna funti i operacijama u Velikoj Britaniji da izrade javno godišnje izvješće o koracima poduzetim svake godine. To trebaju učiniti kako bi se osiguralo da se ropstvo i trgovina ljudima ne pojavljuju u njihovim poslovnim ili opskrbnim lancima. (<https://www.commonobjective.co/article/fashion-s-key-social-issues> 03. 01. 2021.)

**4.3. KUPOVNE PRAKSE**

Velik utjecaj na radne uvjete duž opskrbnog lanca može imati način naručivanja kod dobavljača. Zahtjevi za jeftinijim cijenama, kako bi se smanjili troškovi u proizvodnji od dobavljača mogu imati loš utjecaj mreškanja na radnu snagu tog dobavljača. U cilju udovoljenja potražnji za nižim troškovima, dobavljač može, bez obavještavanja kupca, dio narudžbe sklopiti s drugom tvornicom u kojoj su standardi možda puno niži. Važno je istaknuti da promjene narudžbe u posljednji čas također mogu predstavljati nevolju za dobavljače. Radnici mogu biti u nezavidnoj situaciji da trebaju raditi neplaćeni prekovremeni rad ili mogu biti suočeni sa zastrašujućim zahtjevima kako bi omogućili promjene u zadnji trenutak. Također, neki radnici, ako se narudžba otkaže u posljednji čas, možda uopće neće dobiti plaću. (<https://www.commonobjective.co/article/fashion-s-key-social-issues> 03. 01. 2021.)

**4.4. MEĐUNARODNI RAZVOJ I TRGOVINA**

Moda je, i na lokalnoj i na međunarodnoj razini, dugo bila važno sredstvo za razvoj te je pritom pomagala zemljama da se popnu ljestvicom industrijalizacije prema širem rastu, višim plaćama i široj bazi vještina. Nažalost, često su u pozadini bile eksploatacije rada, uključujući ropstvo na američkim plantažama pamuka i loše radne uvjete u britanskim mlinovima industrijske revolucije. Gospodarstva zemalja s niskim i srednjim dohotkom (Kina, Indija, Šri Lanka, Pakistan i Bangladeš) imaju najveći učinak sektora tekstila i odjeće posljednjih godina. Ono što uvelike doprinosi bruto domaćem proizvodu (BDP) tih zemalja jest proizvodnja tekstila i odjeće. Više od polovice ukupnog izvoza prerađivačke industrije za zemlje s niskim i srednjim dohotkom čini izvoz tekstila i odjeće te to donosi prijeko potrebne devize. Tekstilni i odjevni sektor, unatoč tome što postoje dokazi o iskorištavanju radnika, nudi široko i bolje plaćeno zaposlenje od ostalih proizvodnih ili poljoprivrednih poslova u nekoliko zemalja s niskim i srednjim dohotkom. Tekstilna i odjevna industrija može pružiti posao te tako izvući ljude iz siromaštva, međutim, treba biti ispravno regulirana. ([https://www.commonobjective.co/article/fashion-s-key-social-issues 03. 01. 2021](https://www.commonobjective.co/article/fashion-s-key-social-issues%2003.%2001.%202021).)

**5. Zaključak**

 Modna industrija jedan je od najvećih uzroka zagađenja svijeta. Proizvodi se previše odjeće, koja se potom kupuje i baca. Stanje u modnoj industriji može se opisati kao ekološka i socijalna kriza. Ona je jedan od uzroka ulaska plastike u okoliš te iz nje potječe velik dio otpadnih voda. Tu su i otrovne kemikalije koje uništavaju okoliš, ali i loše djeluju na ljude koji rade s njima. Važno je spomenuti i da modna industrija generira puno stakleničkih plinova. Također, povezana je s opasnim radnim uvjetima, zaposlenici često rade prekovremeno te su u većini slučajeva potplaćeni.

Iako mi kao pojedinci ponekad možemo misliti da nema puno toga što bismo mogli učiniti po tom pitanju ili da naš utjecaj ne bi bio previše značajan, to nije tako. Svatko od nas može utjecati na poboljšanje situacije te nitko nije tako malen, beznačajan ili nevidljiv da ne može napraviti razliku. Kako to možemo napraviti? Jedan od načina na koji bi ljudi mogli početi sudjelovati u pozitivnoj promjeni jest da slijede pravila „5 R“: refuse (odbijanje), reduce (smanjivanje), reuse (ponovna upotreba), repair (popravljanje), recycle (recikliranje).

1. Refuse (odbijanje)

Odnosi se na izbjegavanje impulzivnog i nepotrebnog kupovanja i biranja marki koje su neetične, odnosno koje nisu u skladu s našim moralnim kodom. Dakle, ne bismo trebali kupiti neki odjevni predmet samo zato jer je jeftin i/ili u trendu, već prije toga trebamo razmisliti želimo li stvarno taj komad odjeće, je li nam on zbilja potreban i sl. Možemo, primjerice, odbijati kupovati proizvode od plastike.

2. Reduce (smanjivanje)

Odnosi se na smanjivanje stvari koje kupujemo. Prilikom odlaska u kupovinu trebali bismo razmisliti trebaju li nam sve stvari koje smo uzeli. Osim toga, kako bismo izbjegli kupovanje, možemo, primjerice, naučiti šivati, te trebamo birati kvalitetu umjesto kvantitete.

3. Reuse (ponovna upotreba)

Odnosi se na pronalaženje različitih načina nošenja stare odjeće. Umjesto kupovanja nove odjeće, trebali bismo se usredotočiti na onu koju imamo te na ono što možemo napraviti sa starom odjećom. Može uključivati: kupovanje u second-hand dućanima, korištenje stare tkanine kako bismo napravili novu odjeću.

4. Repair (popravljanje)

Odnosi se na popravljanje stare odjeće koja je oštećena ili istrošena (npr. krpanje hlača). Dakle, prije nego što nešto bacimo, trebali bismo to prvo pokušati popraviti.

5. Recycle (recikliranje)

Trebali bismo reciklirati sve ono što ne možemo odbiti, smanjiti, ponovno upotrijebiti ili popraviti. Umjesto da bacamo staru odjeću možemo je, primjerice, prodati na eBayu ili je dati second- hand dućanu. (<https://www.ylxgear.com/en/> 04.01.2021.)

Prema našem mišljenju, modna industrija je vrlo problematična; trendovi se brzo mijenjaju, stvari se proizvode u velikim količinama te je dosta toga po principu „kupuj - troši“. Također, ona ima loš utjecaj na okoliš (vode, šume) te sa sobom nosi mnogo socijalnih problema (izrabljivanje radnika u tekstilnoj industriji, niske plaće). Ipak, mislimo da moda ima i nekih pozitivnih strana: njome možemo stvoriti neki svoj stil koji odražava našu osobnost, možemo biti jedinstveni po odjeći koju nosimo, ona nas može činiti zanimljivima, posebnima, elegantnima, uglađenima, može odražavati naše raspoloženje… No, ekološki i socijalni problemi koje modna industrija uzrokuje su, prema našem mišljenju, trenutno ipak važniji od pogodnosti koje moda može pružiti. Također smatramo da bi svi mogli pokušati doprinijeti pozitivnoj promjeni na način da se trudimo slijediti pravila „5 R“.

**6. Popis literature**

1. Beauty htgetrid.com. *Nacionalna grčka nošnja.* Posjećeno 02.01.2021. na mrežnoj stranici: <https://beauty-hr.htgetrid.com/nacionalnye-kostyumy/grecheskie/>

2. Common Objective. *Fashion's Key Social Issues.* Posjećeno 03.01.2021. na mrežnoj stranici: <https://www.commonobjective.co/article/fashion-s-key-social-issues>

3. Črnjar, M. (2002). *Ekonomika i politika zaštite okoliša.* Rijeka: Udžbenici Sveučilišta u Rijeci.

4. Markasović, V. (2018). *Moda starih Egipćana i Egipćanki.* Posjećeno 02.01.2021. na mrežnoj stranici: [file:///C:/Users/Korisnik/Downloads/V\_Markasovic\_Moda.pdfv](file:///C%3A/Users/Korisnik/Downloads/V_Markasovic_Moda.pdfv)

5. Medieval Wall – umjetnost, povijest i kultura srednjeg vijeka. *Srednjovjekovna odjeća.* Posjećeno 02.01.2021. na mrežnoj stranici: <https://medievalwall.com/hrvatski/kulturalna-povijest/srednjovjekovna-odjeca/>

6. moda nekad i sad. *Egipatski kostim.* Posjećeno 02.01. 2021. na mrežnoj stranici: <https://modanekadisad.wordpress.com/istorija-kostima-u-slikama/anticki-kostim/egipatski-kostim-2/>

7. moda.hr. *Povijest mode.* Posjećeno 02.01.2021. na mrežnoj stranici: <http://www.moda.hr/Povijest-mode-1686.aspx#1>

8. odijevanje. *Hrvatska enciklopedija, mrežno izdanje.* Leksikografski zavod Miroslav Krleža, 2020. Posjećeno 02.01.2021. na mrežnoj stranici: <https://www.enciklopedija.hr/natuknica.aspx?ID=44736>

9. povijest.hr. *Toga – nacionalna nošnja starih Rimljana.* Posjećeno 02.01.2021. na mrežnoj stranici: <https://povijest.hr/drustvo/kultura/toga-nacionalna-nosnja-starih-rimljana/>

10. skole.hr. *Portal za škole.* Povijest odjeće (prvi dio). Posjećeno 02.01.2021. na mrežnoj stranici: <http://www.skole.hr/ucenici/ss?news_id=1100>

11. Sustain Your Style. *All you need to know about Fashion & Sustainability.* Posjećeno 02.01.2021. na mrežnoj stranici: <https://www.sustainyourstyle.org/en/home>

12. The Guardian. *Fast fashion speeding toward environmental disaster, report warns.* Posjećeno 03.01.2021. na mrežnoj stranici: <https://www.theguardian.com/fashion/2020/apr/07/fast-fashion-speeding-toward-environmental-disaster-report-warns>

13. Ujević, D., Knego, N., Lazibat, T. i sur. (2013). *Ekonomski i tehnološki aspekti modne industrije.* Zagreb: Ekonomski fakultet – Zagreb.

14. Waste Couture. *Environmental Impact of the Clothing Industry.* Posjećeno 03.01.2021. na mrežnoj stranici: <https://ehp.niehs.nih.gov/doi/pdf/10.1289/ehp.115-a449>

15. World Economic Forum. *These facts show how unsustainable the fashion industry is.* Posjećeno 03.01.2021. na mrežnoj stranici: <https://www.weforum.org/agenda/2020/01/fashion-industry-carbon-unsustainable-environment-pollution/>

16. YKK. *Little Parts. Big Difference. It is often the small, ingenious efforts that change the world.* Posjećeno 03.02.2021. na mrežnoj stranici: <https://www.ykkfastening.com/itsnotjustazip/vol02/?utm_source=google&utm_medium=cpc&utm_campaign=itsnotjustazip_vol02_A>

17. YLX. *Suistainable trendy gear.* Posjećeno 04.01.2021. na mrežnoj stranici: <https://www.ylxgear.com/en/>